Source: https://www.odpady-portal.sk/Dokument/104868/system-nakladania-s-odpadmi-na-strednom-povazi-je-nadalej-plne-funkcny.aspx
Timestamp: 2019-10-19 14:48:40+00:00
Document Index: 14894055

Matched Legal Cases: ['§114', '§ 114', '§ 3', '§ 4', '§ 5', '§7', '§ 114']

Systém nakladania s odpadmi na strednom Považí je naďalej plne funkčný | ODPADY-PORTAL.SK
Systém nakladania s odpadmi na strednom Považí je naďalej plne funkčný
Spoločnosť Stredné Považie a.s. ako prevádzkovateľ Skládky odpadov Luštek v Dubnici nad Váhom získala v júli 2019 od Slovenskej inšpekcie životného prostredia Konečné rozhodnutie o pokračovaní činnosti prevádzkovania skládky odpadov v súlade s ustanovením §114c zákona o odpadoch.
Foto: Marius Pedersen
Inšpekcia kontrolou predložených dokumentov a miestnou obhliadkou overila splnenie požiadaviek na skládku odpadov uvedených v § 114c ods. 2 písm. a) zákona o odpadoch s nasledovným výsledkom:
Celá skládka odpadov spĺňa všetky stavebnotechnické požiadavky na vybudovanie skládky odpadov v zmysle § 3 vyhlášky č. 382/2018 Z.z.
Celá skládka odpadov spĺňa všetky požiadavky na tesnenie skládky odpadov v zmysle § 4 vyhlášky č. 382/2018 Z.z.
Celá skládka odpadov spĺňa všetky požiadavky na odvádzanie a zachytávanie priesakových kvapalín a zachytávanie skládkového plynu v zmysle § 5 vyhlášky č. 382/2018 Z.z.
Celá skládka odpadov spĺňa všetky požiadavky na postupy kontroly a monitorovania skládky odpadov počas jej prevádzky a počas následne starostlivosti o skládku odpadov v zmysle §7 vyhlášky č. 382/2018 Z.z.
Skládka odpadov Luštek nebola v zozname skládok odpadov, ktorých pokračujúce prevádzkovanie Európska komisia považovala vo svojom odôvodnenom stanovisku za porušenie Smernice o skládkach odpadov.
Keďže však skládka, resp. jej časť, bola uvedená do prevádzky do 30. júna 2001, a teda vzťahovala sa na ňu povinnosť predložiť plán úprav skládky odpadov podľa právneho predpisu účinného do 31. decembra 2015 v zmysle § 114c zákona o odpadoch a Smernice o skládkach, prevádzkovateľ skládky odpadov bol povinný predložiť inšpekcii doklady, ktoré preukazujú, že boli vykonané všetky opatrenia na účel splnenia požiadaviek na skládku odpadov podľa slovenských právnych predpisov a Smernice o skládkach.
Spoločnosť Marius Pedersen, a.s. je komunikačným partnerom denníka Odpady-portal.sk.
Marius Pedersenskládky odpadov